પંજાબની નાભા જેલમાંથી રવિવારે ભાગેલો ખાલીસ્તાન લિબરેશન ફોર્સનો ખૂંખાર આતંકી ચીફ હરમિંદર સિંહ મિંટુ દિલ્હીમાંથી પકડાઇ ગયો છે. દિલ્હી પોલિસની એક સ્પેશિયલ ટીમે મિંટુને દબોચી લીધો છે. રવિવારે પંજાબની નાભા જેલ પર 10 હથિયારધારી લોકોએ હુમલો કર્યો હતો અને ખાલીસ્તાની સંગઠનના ચીફ હરમિંદર સિંહ મિંટુ સહિત 6 ગેંગસ્ટરને છોડાવી ગયા હતા. 10 હથિયારધારીઓ પોલિસના યુનિફોર્મમાં હતા. તેમણે નાભા જેલ પર હુમલો કર્યો અને લગભગ 100 રાઉંડ અંધાધૂંધ ગોળીબાર કર્યો.